আসলে সদ্য মুক্তি পেল ‘পরী’র নতুন টিজার। আর সেখানেই এই নয়া অবতারে দেখা গিয়েছে অনুষ্কাকে। সুপারন্যাচরাল বিষয় নিয়ে ছবি তার ইঙ্গিতও রয়েছে টিজারে। কারণ হঠাত্ই অনুষ্কার পায়ের নখ স্বাভাবিকের তুলনায় বড় হয়ে যেতে থাকে! কেরিয়ারের প্রথম থেকেই ঝুঁকি নিয়ে কাজ করতে পছন্দ করেন অনুষ্কা শর্মা। চরিত্র সিলেকশন তো বটেই। অনুষ্কার প্রযোজিত ছবি দেখলেই সেই ঝুঁকির আন্দাজ পাবেন দর্শক। অনুষ্কার এই রিস্ক গেমের নয়া সংযোজন ‘পরী’। ‘পরী’র নতুন টিজার দেখে বলি মহলের একটা বড় অংশের মত, চলতি বছরের সেরা বাজি হতে চলেছে এই ছবি। পরমব্রত চট্টোপাধ্যায় এবং ঋতাভরীর অভিনয় সমৃদ্ধ করবে এই ছবিকে। সব কিছু ঠিক থাকলে ‘পরী’ মুক্তি পাবে আগামী ২ মার্চ। এখন সে দিকেই তাকিয়ে সিনে মহল।